גוונים – project manifest generalization

המטרה של הפרוייקט היא לייצר תכנה שתשפר את ריכוז המידע, ייעל את עבודת רכזות ההשמה ויסייע לעמותה לשפר את איכות השירות שלה עבור הנתמכים.

מושגים:

העמותה – עמותת גוונים, מבצעת פעילות השמה בתעסוקה של מתמודדי נפש או שעברו אירועי טראומה בחייהם.

מתמודד – אדם שסובל ממחלת נפש או שמתמודד עם סבל מאירוע טראומתי בחייו שפגע ביכולת התעסוקה שלו, אך בד בבד איננה מגבילה אותו מהשתתפות בשוק התעסוקה.

רכזת השמה – עובדת עמותה, לכל רכזת השמה מספר מתמודדים. בתחום אחריותה לדאוג לרווחתו והשמתו בשוק התעסוקה. רכזת ההשמה מבצעת מפגשים קצובים עם כל המתמודדים שבאחריותה, סוקרת את פעילותם בשוק התעסוקה במידה והם מועסקים, ומסייעת בהכוונה לתעסוקה במקרה ואינם מועסקים.  
רכזת ההשמה ממלאת דוחות מפגש וביצוע פעולות עבור כל מתמודד.

עובד סוציאלי – עובד עמותה, מסייע בהשמה בתעסוקה ומשמש כסמכות מקצועית בפן הטיפולי למתמודדי הנפש. לכל רכזת השמה יש עובד סוציאלי שחולק איתה את הפיקוח על המתמודד.

מנהלת איזור – אחראית על שיבוץ מתמודדים עבור רכזת ההשמה, אחראית לפיקוח על הפעילות השוטפת של רכזת ההשמה וכן אחראית על הדרכות מקצועיות עבור רכזות ההשמה והעובדים הסוציאליים.

סיפור תכנה:

לכל רכזת השמה יש עד 25 מתמודדים, היא מקיימת פגישות סדירות עם המתמודדים וכותבת דוחות פעילות לגבי מצבם. הדוחות כוללים: תיעוד של פגישות, תיעוד אירועים כגון: חיפוש עבודה יחד, כניסה ופיטורין מעבודה קיימת, חוות דעת לגבי כשירות נפשית ויכולת תעסוקתית, אירועים חריגים ועוד.

הרכזות נדרשות להסתובב בשטח האזור עליו הן מוצבות, למצוא מעסיקים פוטנציאלים שמוכנים להעסיק מתמודדים מהעמותה, מסייעות למתמודדים למצוא תעסוקה, הן בכתיבת קו"ח עבור המתמודד והן ליווי שלהם בראיונות עבודה.

הדוחות משמשים את המנהלים המקצועיים (מנהלת האזור ומנהלת העמותה) כדי לפקח על הפעילות של הרכזות, המצב הנפשי והתעסוקתי של המתמודדים וכן כדי למדוד את הצלחת הפעילות.

ישנם כמה סוגי פעילות השמה בעמותה, ישנו פרוייקט תעסוקה נתמכת בה המתמודדים עובדים במסגרת מפעל תחת פיקוח, תעסוקה מעברית (שאני לא ממש יודע מה זה), ותעסוקה חופשית שבה המתמודדים בוחרים להשתבץ למשרות בשוק התעסוקה הפתוח.

מכאן היכולת שלנו לייעל את העבודה של העמותה פתוחה לרעיונות.